## L’aeroport de Castelló tanca el seu millor mes de maig amb 33.196 passatgers i un increment del 30 %

*** En els cinc primers mesos s’han registrat 96.965 passatgers, que suposen un augment del 10 % respecte al mateix període de 2024
* El director general d’Aerocas destaca l’evolució positiva cap a l’objectiu dels 300.000 passatgers anuals en 2025**

L’aeroport de Castelló ha obtingut en maig 33.196 passatgers, xifra que constituïx el seu registre més alt en este mes i que incrementa en un 30 % la de maig de 2024. En els cinc primers mesos de l’any, es comptabilitzen 96.965 passatgers, un 10 % més que en el mateix període de l’exercici anterior.

El director general d’Aerocas, Justo Vellón, ha manifestat la seua satisfacció amb l’evolució de les xifres d’usuaris, “que confirmen que estem en el millor any de l’aeroport pel que fa al trànsit comercial, gràcies a la posada en marxa de noves rutes i la consolidació de les que ja hi havia”.

Justo Vellón ha recordat que l’objectiu que s’ha marcat Aerocas per a este 2025 és superar la barrera dels 300.000 passatgers, “que suposaran una nova fita en la trajectòria ascendent de l’aeroport”.

La instal·lació té programades en este 2025 un total de 14 rutes regulars, de les quals ja estan en funcionament 13: Berlín, Milà, Budapest, Cracòvia, Düsseldorf Weeze, Brussel·les, Londres, Bucarest, Cluj, Porto, Bilbao, Astúries i Madrid. Només falta per incorporar-se la nova ruta de Palma, que operarà entre el 18 de juliol i el 31 d’agost.

D’altra banda, l’aeroport ja té confirmades per a 2026 dos noves rutes a París i Stuttgart.

Fecha: 08/06/2025